Diari Oficial de la Generalitat Valenciana


Sumari del DOGV 6685, del 04-01-2012 (2011/13100)

RESOLUCIÓ de 13 de desembre de 2011, del Servici Territorial d'Energia de la Conselleria d'Economia, Indústria i Comerç de la Generalitat, per la qual s'atorga autorització administrativa i aprovació del projecte d'execució, a l'empresa Tecnología e Ingeniería de Sistemas y Servicios Avanzados de Telecomunicaciones, SA (TISSAT), per a la planta de tricogeneració per a subministrament en el TIER IV, sítia en l'edifici Wallhalla del campus de la Universitat Jaume I, al terme municipal de Castelló de la Plana, (ATREGI/2011/8/12).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6685

Data del DOGV
:   04-01-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/13118


Data del document
:   13-12-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 13 de desembre de 2011, del Servici Territorial d'Energia de la Conselleria d'Economia, Indústria i Comerç de la Generalitat, per la qual s'atorga autorització administrativa i aprovació del projecte d'execució, a l'empresa Tecnología e Ingeniería de Sistemas y Servicios Avanzados de Telecomunicaciones, SA (TISSAT), per a la planta de tricogeneració per a subministrament en el TIER IV, sítia en l'edifici Wallhalla del campus de la Universitat Jaume I, al terme municipal de Castelló de la Plana, (ATREGI/2011/8/12). [2011/13633]  
Vist l'expedient amb referència ATREGI/2011/8/12, incoat pel Servici Territorial d'Energia de Castelló, a instància de l'empresa Tecnología e Ingeniería de Sistemas y Servicios Avanzados de Telecomunicaciones, SA, d'ara en avant TISSAT, amb domicili als efectes de notificacions a Paterna, av. Leonardo da Vinci, núm. 5, província de València, relatiu a la sol·licitud de 25 de maig de 2011, sobre autorització administrativa i aprovació de projecte d'execució firmat per tècnic competent i visat electrònicament amb el número VA10430/11 pel Col·legi Oficial d'Enginyers Tècnics Industrials de València, per a la planta de tricogeneració per a subministrament en el TIER IV, sítia en l'edifici Wallhalla del campus de la Universitat Jaume I, al terme municipal de Castelló de la Plana, província de Castelló.  
Vist que, de conformitat amb el que preveu el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va sotmetre a informació pública la petició efectuada, i se'n va publicar l'anunci corresponent en el Diari Oficial de la Comunitat Valenciana de data 27 de juny de 2011. No s'han presentat al·legacions a la petició efectuada.  
  
Vist que, per part del Servici Territorial d'Energia de Castelló i de conformitat amb el que establix el referit Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament de Castelló de la Plana, únic afectat pel projecte, separata de la seua part, als efectes d'establir l'oportú condicionat tècnic.  
  
En contestació a la petició esmentada l'Ajuntament referit va remetre informe, tot manifestant la seua conformitat a l'autorització sol·licitada.  
El referit informe és conegut i acceptat per l'empresa sol·licitant.  
  
Vist que, amb data 16 de novembre de 2011, el director general d'Avaluació Ambiental i Territorial de la Conselleria d'Infraestructures, Territori i Medi Ambient va dictar resolució de declaració d'impacte ambiental acceptable sobre el projecte de la planta de tricogeneració per a subministrament en el TIER IV, sítia en l'edifici Wallhalla del campus de la Universitat Jaume I, al terme municipal de Castelló de la Plana, titularitat de l'empresa Tecnología e Ingeniería de Sistemas y Servicios Avanzados de Telecomunicaciones, SA, expedient 111/11-AIA.  
  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és la generació d'energia elèctrica, refrigeració i calor per a l'edifici Wallhalla del campus de la Universitat Jaume I de Castelló.  
  
Atés que este Servici Territorial d'Energia és competent per a resoldre la present resolució de conformitat amb l'article 24 del Reglament Orgànic i Funcional de la Conselleria d'Economia, Indústria i Comerç, aprovat per Decret 122/2011, de 16 de setembre, del Consell de la Generalitat, este Servici Territorial d'Energia, resol:  
  
  
Primer  
Atorgar autorització administrativa a l'empresa Tecnología e Ingeniería de Sistemas y Servicios Avanzados de Telecomunicaciones, SA, per a la construcció de la planta de tricogeneració per a subministrament en el TIER IV, sítia en l'edifici Wallhalla del campus de la Universitat Jaume I, al terme municipal de Castelló de la Plana, província de Castelló, les característiques principals de la qual són les següents:  
  
- Potència elèctrica 3.000 kWe  
- Potència frigorífica 3.000 kWf  
- Potència de calefacció 1.500 kWt  
- Pressupost: 2.557.100 euros.  
La present autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
  
Segon  
Aprovar el projecte d'execució firmat per tècnic competent i visat electrònicament amb el número VA10430/11 pel Col·legi Oficial d'Enginyers Tècnics Industrials de València, per a la planta de tricogeneració per a subministrament en el TIER IV, sítia en l'edifici Wallhalla del campus de la Universitat Jaume I, al terme municipal de Castelló de la Plana, província de Castelló, i sotmetre'l a les condicions següents:  
  
1) Les obres hauran de realitzar-se d'acord amb el projecte presentat.  
2) El termini d'execució de l'obra serà de sis mesos des de la notificació de la present resolució. Amb anterioritat a la finalització del termini esmenat, l'empresa autoritzada podrà sol·licitar-ne l'ampliació per mitjà de sol·licitud motivada davant d'esta Direcció General d'Energia.  
3) El titular donarà compte de l'acabament de les obres al Servici Territorial d'Energia de Castelló, el qual s'acompanyarà d'un certificat tècnic de direcció i final d'obra subscrit per tècnic facultatiu competent, que acredite que és conforme als reglaments tècnics en la matèria, segons establix la normativa vigent per als projectes d'instal·lacions elèctriques i visat pel col·legi oficial corresponent.  
  
4) L'Administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En tals supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5) Es reproduïxen a continuació les condicions mediambientals de la Resolució de data 16 de novembre de 2011, del director general d'Avaluació Ambiental i Territorial de la Conselleria d'Infraestructures, Territori i Medi Ambient, per mitjà de la qual es va dictar resolució de declaració d'impacte ambiental acceptable sobre el projecte de la planta de tricogeneració per a subministrament en el TIER IV, sítia en l'edifici Wallhalla del campus de la Universitat Jaume I, al terme municipal de Castelló de la Plana, titularitat de l'empresa titularidad de la empresa Tecnología e Ingeniería de Sistemas y Servicios Avanzados de Telecomunicaciones, SA, expedient 111/11-AIA:  
«Se supedita l'execució del projecte esmentat al compliment dels següents condicionants:  
1. Els focus d'emissió de gasos a l'atmosfera hauran d'ajustar-se al que estipula la Llei 34/2007, de 15 de novembre, de qualitat de l'aire i protecció de l'atmosfera, i complir amb els límits d'emissió fixats per l'instrument d'intervenció administrativa ambiental. L'empresa haurà de sol·licitar l'autorització administrativa prevista en l'article 13.2 de la Llei 34/2007, de 15 de novembre.  
Els valors límits d'emissió corresponents als contaminants emesos que haurà de complir l'activitat seran de 616 mg/Nm³ de NOx (expressat com NO2), 625 mg/Nm³ de CO i 2 E. Bach. d'opacitat; expressat en condicions normals de pressió i temperatura i amb un percentatge de referència d'O2 en les condicions habituals de funcionament. En la instal·lació s'inspeccionaran els gasos de fuga del motor i la caldera per una entitat col·laboradora amb periodicitat triennal.   
  
2. D'acord amb allò que indica l'informe emés per l'Àrea de Qualitat Ambiental, la planta haurà de comptar amb un programa de vigilància i un llibre de control dels mesuraments d'emissions a l'atmosfera, en el qual es faran constar els resultats de mesures i anàlisis de contaminants i estarà a disposició de l'autoritat competent. El llibre de control estarà constituït per l'autorització administrativa, adés referida, així com les seues posteriors modificacions, un pla d'ubicació, de tots els focus d'emissió de la instal·lació, i tots els informes dels mesuraments reglamentaris realitzats per entitats col·laboradores en matèria de qualitat ambiental per al camp de la contaminació atmosfèrica. En el llibre de control s'anotaran també totes les incidències que es produïsquen pels funcionaments anòmals de la instal·lació.  
  
El titular de la instal·lació haurà de realitzar un autocontrol en continu dels gasos de fuga del motor i de la caldera amb una freqüència triennal. Totes les operacions d'autocontrol i els seus resultats hauran de figurar ressenyats en un registre propi que estarà a disposició de qualsevol autoritat degudament acreditada que els sol·licite.  
El Programa de Vigilància Ambiental de les emissions a l'atmosfera haurà de realitzar-se en tots i cada un dels focus.  
3. El motor de gasoil, que segons el projecte s'utilitzarà com a emergències, serà considerat focus d'emissió si hi ha emissions esporàdiques amb una freqüència mitjana superior a dotze vegades per any natural, amb una duració superior a una hora, o, amb qualsevol freqüència, quan la duració global de les emissions siga superior al 5% del temps de funcionament de la planta.  
4. Es comprovarà, de forma periòdica, l'estat dels cubs de retenció de fugues i de la impermeabilització del sòl per als possibles abocaments accidentals que s'hi puguen produir.  
5. S'haurà d'obtindre el preceptiu permís de la Confederació Hidrogràfica del Xúquer per a l'extracció d'aigua del pou i no s'excedirà, en cap cas, la capacitat de subministrament certificat del pou.  
6. Es podrà realitzar l'abocament dels efluents líquids produïts en les operacions de porga de la caldera i les aigües residuals del sistema depurador d'aigua de caldera o dels rebutjos de la planta de tractament de l'aigua a la xarxa de clavegueram, en cas de disposar del preceptiu permís i complir-se allò que exposa en l'Ordenança Municipal Reguladora d'abocaments líquids residuals de Castelló de la Plana, o les aigües esmentades s'acumularan en una fossa sèptica estanca i impermeabilitzada per a la seua recollida posterior per gestor autoritzat.  
7. En relació als residus perillosos (com per exemple els olis usats de lubricants del càrter del motor) l'empresa haurà d'inscriure's en el Registre de Xicotets Productors de Residus si la quantitat produïda és inferior a 10 Tm/any, i en la sol·licitud d'inscripció haurà d'especificar-se a quin gestor autoritzat es farà entrega dels residus generats. No obstant això, si la producció total de residus perillosos fóra superior a les 10 Tm/any, haurà de sol·licitar la pertinent autorització administrativa a la corresponent autoritat ambiental.  
8. Prèviament a la posada en marxa de la instal·lació de cogeneració, s'haurà de realitzar una auditoria acústica, a fi de conéixer el nivell de soroll en l'estat preoperacional de l'entorn de l'activitat, tant en el període diürn com a nocturn. Així mateix haurà de realitzar-se la preceptiva auditoria acústica almenys cada cinc anys, segons l'article 37 de la Llei 7/2002, de 3 de desembre, de Protecció contra la contaminació acústica. En cas de superar els nivells establits per llei, es prendran les mesures correctores necessàries. L'auditoria acústica haurà de ser realitzada per una entitat col·laboradora en matèria de qualitat ambiental per al camp de contaminació acústica, d'acord amb el que establix el Decret 229/2004, del Consell de la Generalitat.  
9. Haurà de seguir-se un registre documentat del Programa de Vigilància Ambiental als efectes d'acreditar l'adopció i execució de les mesures preventives i correctores proposades i la comprovació de la seua eficàcia.  
10. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si fa el cas, l'aplicació de noves condicions.»  
  
La present resolució no és definitiva en via administrativa i, podrà interposar-se recurs d'alçada en contra d'esta, davant del director general d'Energia en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
  
Castelló de la Plana, 13 de desembre de 2011.- El cap del Servici Territorial d'Energia: Esteban Santamaría Coria.